EkBass/fiwiki-20250220-pages-articles huggingface dataset:
Kauriin kääntöpiiri

Kauriin kääntöpiiri on leveyspiiri 23° 26′ 21,48″ astetta eteläistä leveyttä, eli sijaitsee maan akselin kaltevuuskulman etäisyydellä päiväntasaajasta. Se on eteläisin kohta, jonne Aurinko voi paistaa kohtisuoraan eli zeniitistä. Tämä tapahtuu kerran vuodessa pohjoisen pallonpuoliskon talvipäivänseisauksen aikaan joulukuussa eli silloin, kun eteläisellä pallonpuoliskolla on kesäpäivänseisaus. Kauriin kääntöpiirin pohjoinen vastine on Kravun kääntöpiiri. Nimi Kauriin kääntöpiiri johtuu siitä, että antiikin aikana Auringon ollessa kääntöpiiriin nähden zeniitissä se näkyi Maasta katsottuna tähtitaivaalla Kauriin tähdistön suunnassa. ==Kauriin kääntöpiirillä sijaitsevat valtiot ja meret== Kauriin kääntöpiiri kulkee seuraavien valtioiden ja merten kautta, lueteltuina päivämäärärajalta alkaen itään päin: : Koordinaatit Valtio, alue tai meri Huomautus Tyynimeri Kulkee hieman Tongaan kuuluvan Minerva Reefsin pohjoispuolitse ja () Ranskan Polynesiaan kuuluvan Tubuain saaren eteläpuolitse Chile Argentiina provinssit Jujuy, Salta ja Formosa Paraguay Osavaltiot Mato Grosso do Sul, Paraná ja São Paulo Atlantin valtameri Namibia Botswana Etelä-Afrikka Limpopon provinssi Mosambik Intian valtameri Mosambikin kanaali Madagaskar Intian valtameri Länsi-Australia, Pohjoisterritorio ja Queensland Korallimeri Tyynimeri == Katso myös == * Kravun kääntöpiiri * Leveyspiiri ==Aiheesta muualla== * Simon Reeven juontama neliosainen televisio-ohjelma Kauriin kääntöpiirillä (engl. Tropic of Capricorn) vuodelta 2007, missä kuljetaan maailman ympäri Kauriin kääntöpiiriä pitkin, kotisivu Luokka:Luonnonmaantiede Luokka:Leveyspiirit Luokka:Seulonnan keskeiset artikkelit de:Wendekreis (Breitenkreis)#Südlicher Wendekreis
Radiotoimilupa

Radiotoimilupa on lupakirja, jonka viestintävirasto myöntää radioasemille, joiden katsotaan täyttävän julkisen radioaseman vaatimukset. Toimilupia käytetään, koska radiotaajuudet ovat rajallisia eikä kaikkien halukkaiden voida antaa lähettää taajuuksilla. Radiotoimilupia myönnetään valtakunnallisina, paikallisina ja lyhytaikaisina. Lyhytaikaiset toimiluvat myöntää Viestintävirasto, pysyvät luvat Valtioneuvosto. Lyhytaikaiseen analogiseen radiotoimintaan tarvitaan kaksi eri lupaa: radiotoimilupa eli ohjelmistolupa ja radiolupa eli tekninen lupa. Viestintäviraston on myönnettävä toimilupa, jos toimintaan on osoitettavissa radiotaajuudet eikä ole perusteltua syytä epäillä hakijan rikkovan televisio- ja radiotoimintalain tai muun televisio- ja radiotoimintaa koskevan lain säännöstä. Lyhytaikaista toimilupaa ei tarvita lähetyksiin oppilaitoksissa tai sairaaloissa, televerkoissa silloin kun ohjelmistoja voi seurata enintään 2000 liittymän kautta eikä silloin, kun enintään kolme kuukautta kestävän lähetystoiminnan lähetysteho on alle 50 wattia. ==Katso myös== * Lähetystoimilupa * Radiolupa == Aiheesta muualla == * Radioluvan hakeminen Viestintäviraston sivuilla Luokka:Radiotoiminta
Popfinlandia

Popfinlandia oli Suomen itsenäisyyspäivän kunniaksi 2000-2003 Helsingissä järjestetty musiikkitapahtuma, jossa esiintyi tunnettuja ja vähän tuntemattomampiakin esiintyjiä. Sen järjestäjänä toimi Helsingin kaupungin nuorisoasiainkeskus sekä FBI Event Marketing Oy. Luokka:Entiset musiikkitapahtumat Suomessa Luokka:Helsingin tapahtumat Luokka:Vuoden 2000 musiikki
Kaivopuiston kesäkonsertti

Kaivopuiston kesäkonsertti on Helsinki-päivän (12. kesäkuuta) tienoilla Helsingin Kaivopuistossa järjestettävä ilmaiskonsertti, jolla on pitkät perinteet. Konserttien järjestäminen aloitettiin vuonna 1985. Ensimmäisellä kerralla esiintyjinä olivat Tuomari Nurmio, Eva Dahlgren, Bluesshakers ja Mezzoforte. Tapahtumapaikkoina ovat olleet vuosien varrella mm. Hietsu / Beach Partyt, Stadion sekä Auroran ja Sinebrychoffin puistot. Konsertti on järjestetty yleensä kesäkuun toisella viikolla. Vuonna 1995 Helsinki-päivän ilmaiskonsertti järjestettiin Töölönlahden rannalla Auroran kentällä, kun Kaivopuisto oli kaupungin puutarhaosaston kunnostettavana. Kaivarin konsertin järjestäjinä toimivat vuonna 2004 Helsingin nuorisoasiainkeskus, NRJ ja FBI Event Marketing Oy, ja konsertin televisioi Nelonen. Vuonna 2006 konsertin pääjärjestäjänä toimi FBI Event Marketing Oy ja Radio Nova, ja konsertin televisioi MTV3. Kuuntelijoita oli vuonna 2004 noin 25 000-30 000, parhaimpana vuonna 2002 kun Shakira esiintyi, kuuntelijoita oli epävirallisten arvioiden mukaan jopa noin 80 000. Vuonna 2006 arvioitiin, että paikalla olisi ollut yli 55 000 ihmistä. Vuonna 2004 eniten kohua herätti se, että Antti Tuisku ja Jonna Tervomaa savustettiin lavalta ulos heittelemällä lavalle olutpulloja, tämä harmitti faneja ja sai aikaan keskustelua konsertin turvajärjestelyistä. ==Lähteet== Luokka:Musiikkitapahtumat Suomessa Luokka:Helsingin tapahtumat Luokka:Helsingin musiikki Luokka:Kaivopuisto
Konsertti

Konsertti on tilaisuus, jonka ohjelma muodostuu kokonaan tai pääasiallisesti musiikin esittämisestä.Suomisanakirja: Konsertti Tyypillisin konsertti on kaikille avoin mutta maksullinen yleisötilaisuus, mutta konsertiksi voidaan nimittää myös maksutonta tilaisuutta tai yksityistilaisuutta. Sen sijaan tallennetun musiikin toistamisesta muodostuvaa tilaisuutta ei nimitetä konsertiksi, vaan konsertissa on aina yksi tai useampi esiintyjä, joka soittaa tai laulaa yleisölle paikan päällä. Käsitteenä konsertti vakiintui klassisen musiikin aikana, jolloin puhuttiin ”konsertoista” (italiaksi concerto). Myöhemmin populaarimusiikin synnyttyä ja yleistyttyä 1900-luvun puolivälin jälkeen alettiin puhua myös pop- sekä rock-konserteista. ==Katso myös== * Musiikkifestivaali == Lähteet == == Kirjallisuutta == * == Aiheesta muualla == * Luokka:Musiikkitermit
George Bush

George Bush voi viitata useisiin ihmisiin ja asioihin: Ihmiset * George W. Bush (s. 1946), Yhdysvaltain 43. presidentti (2001–2009), George H. W. Bushin poika * George H. W. Bush (1924–2018), Yhdysvaltain 41. presidentti (1989–1993), George W. Bushin isä * George P. Bush (s. 1976), Floridan kuvernööri Jeb Bushin poika, George W. Bushin veljenpoika * George Washington Bush (1779–1863), ensimmäinen musta uudisasukas nykyisen Washingtonin osavaltion alueella * George Bush (k. 1859), yhdysvaltalainen raamatuntutkija, sukua presidentti-Busheille * George Bush, NASCAR-kuljettaja. Muut merkitykset * USS George H. W. Bush (CVN-77), Yhdysvaltain laivaston viimeinen Nimitz- luokan lentotukialus * George Bush Intercontinental Airport, George H. W. Bushin mukaan nimetty Houstonin päälentokenttä * George Bush Presidential Library and Museum, George H. W. Bushin presidentillinen kirjasto Texas A&M; Universityn kampuksella * President George Bush Turnpike, 49 km pitkä maksullinen tie Dallasin pohjoispuolen lähiöissä
Tajunnanvirta

Tajunnanvirta tarkoittaa psykologiassa henkilön kokemusten, aistihavaintojen, muistojen, mielleyhtymien jne. muodostamaa aikajatkumoa, joka on subjektiivinen ja etenee niin kauan kuin henkilö on tajuissaan. Kirjallisuudessa tajunnanvirta tai tajunnanvirtatekniikka tarkoittaa menetelmää tai menetelmiä, joilla ihmisen tajunnanvirtaa pyritään kuvaamaan, eli luomaan lukijalle kokemus jonkun henkilön sisäisestä havainto- ja ajatusmaailmasta. Käsitteen määritteli psykologi William James, joka puhui ”ajatuksen virrasta” (). Yksi ensimmäisistä tekniikan hyödyntäjistä oli Dorothy Richardson Pilgrimage-romaanisarjassaan (1915–1938). Tajunnanvirtatekniikka kytkeytyy vahvasti 1900-luvun modernistiseen liikkeeseen, ja sitä käyttivät muun muassa James Joyce, Italo Svevo, Virginia Woolf ja William Faulkner. Tunnetuimpia tajunnanvirtatekniikalla tehtyjä kirjoja on Joycen Odysseus. Suomen kirjallisuudessa Teuvo Pakkala kokeili tajunnanvirtatekniikan esimerkiksi lapsiaiheisissa novelleissa ja Pieni elämäntarina -romaanissa (1903); tunnettu soveltaja on myös Christer Kihlman. Toisin kuin yleisesti ajatellaan, tajunnanvirtatekniikan luojat eivät pyrkineet kirjoittamaan nopeasti omaa tajunnavirtaansa kerrontaan vaan jäljittelemään henkilöiden ajatuskulkuja, minkä vuoksi kirjoitusprosessi oli usein erittäin hidasta. Kerrontatekniikkana tajunnanvirtaa voidaan pitää sisäisen monologin alalajina. Tavallisesti sisäinen monologi esittelee loogisesti etenevän ja yleensä täydellisistä lauseista koostuvan ajatusketjun, kun tajunnanvirta puolestaan on jäsentymättömämpää ja saattaa koostua irrallisista sanoista ja kieliopin rikkovista (esimerkiksi kesken katkeavista) lauseista. Voidaan ajatella, että sisäinen monologi kuvaa ihmisen tietoista mielikuvaa sisäisestä maailmastaan, kun taas tajunnanvirta pyrkii kuvaamaan sisäistä maailmaa matalammalla, esitietoisella tasolla. == Lähteet == Luokka:Mielenfilosofia Luokka:Narratologia
Chicagon sosiologinen koulukunta

Chicagon sosiologisen koulukunnan kiinnostuksen kohteena oli ihmisten elämä nopeasti muuttuvassa ympäristössä. Suuri siirtolaisuus ja nopea kaupungistuminen muuttivat elämää, ja koulukunnan piirissä tutkittiin niiden vaikutuksia. Tutkimusmenetelmiin kuuluivat havainnointi ja haastattelu sekä elämäkertamateriaalin hyväksikäyttö. Keskeisiä hahmoja olivat Charles H. Cooley, W. I. Thomas, Robert E. Park ja Herbert Blumer. Koulukunta toimi aktiivisesti 1915–1935 ja vakiinnutti sosiologian ja sosiaalipsykologian tieteellisen aseman Yhdysvalloissa. Samaan aikaan samassa yliopistossa Chicagon filosofinen koulukunta, jonka keskeinen hahmo oli John Dewey, oli vaikutusvaltansa huipulla, ja myös politiikan tutkimuksen ja sosiologian ryhmät olivat nousemassa kuuluisuuteen. == Lähteet == Luokka:Kriminologia Luokka:Sosiologia
Tuotantopuolen taloustiede

Tuotantopuolen taloustiede eli tarjonnan taloustiede on taloustieteen koulukunta, joka lähtee keynesiläisen kysynnän kiihdyttämisen sijaan tarjonnan lisäämisestä talouskasvun perustana. Se syntyi 1970-luvulla monetaristien keynesiläisen taloustieteen arvostelusta ja painotti sijoittamista jo klassisen taloustieteenkin perustana. Klassisessa taloustieteessä sama ajatus on tiivistettynä Sayn laissa. Tarjonnan taloustieteen tekivät tunnetuksi erityisesti Robert Mundell, Arthur Laffer ja Jude Wanniski, joka antoi koulukunnalle nimen 1975. Tarjonnan taloustieteeseen on vahvasti vaikuttanut Laffer-käyrän ajatus, jonka mukaan verotulot nousevat veroastetta nostettaessa vain tiettyyn pisteeseen asti. Jos verot ovat liian korkealla, voidaan niitä laskea ja saada suuremmat tulot nopeutuneen talouskasvun seurauksena. Yhdysvalloissa tarjonnan taloustiede yhdistetään usein Ronald Reaganin talouspolitiikkaan, jota kutsutaan termillä "reaganomics". Hän vaihtoi 1980-luvun alussa tiukan monetaristisen politiikan huonossa taloustilanteessa tuotannon elvyttämiseen veroja alentamalla. Arvostelijoiden, kuten Paul Krugmanin, mukaan Reaganin hallinnon aikana kasvanut budjettialijäämä osoittaa, että verojen lasku ei lisää tuloja ja että Laffer-käyrä ei siten pidä paikkaansa. Kannattajat taas korostavat, että verotulot kyllä lisääntyivät, mutta hallinnon kohonnut kulutus aiheutti alijäämän. == Katso myös == *Valumaefekti *Taloustiede ==Lähteet== * Luokka:Taloustieteen metodologia ja koulukunnat
Lihansyöjä

Lihansyöjä eli karnivori on eläin, joka saa suurimman osan ravinnostaan syömällä toisia eläimiä joko saalistamalla niitä tai syömällä niiden raatoja. On myös lihansyöjäkasveja, jotka hankkivat ravintoa houkuttelemalla eläimiä lihan sulattamiseen erikoistuneiden kasvinosiensa vangeiksi ja sitten sulattamalla ne. Lihansyöjäeläimiä on eläinkunnan eri jaksoissa ja luokissa. Esimerkiksi selkärankaisista voidaan poimia matelijat kuten kyy, linnut kuten suula, nisäkkäät kuten susi ja kalat kuten muikku. Myös eläinten loiset, kuten heisimato, voidaan luokitella lihansyöjiksi. On myös yksisoluisia lihansyöjiä, kuten loiseläin Plasmodium falciparum, joka aiheuttaa malariaa. Hyönteisten joukossa puolestaan on paljon parasitoideja, jotka aina tappavat uhrinsa. Lihansyöjäeläimillä on monia ravinnonhankintaan ja saaliin käsittelyyn kehittyneitä sopeumia. Näitä ovat esimerkiksi petolintujen käyrät nokat ja terävät kynnet, haiden sahalaitaiset hampaat ja lihansyöjänisäkkäiden leikkaavat väli- ja poskihampaat. Maailman suurin maalla elävä lihansyöjä on jääkarhu. == Katso myös == * Petoeläimet (Carnivora), nisäkäslahko * Lihansyönti * Suurpeto Luokka:Ekologiset vuorovaikutussuhteet Luokka:Ravinto- oppi Luokka:Eläintiede
Laissez-faire

Laissez-faire [lesefe:´r]Iso sivistyssanakirja, WSOY 2008, s. 189, ransk. on vapaan markkinatalouden suuntaus ja tunnuslause, joka on suomeksi kirjaimellisesti käännettynä antakaa tehdä. Fraasi juontaa juurensa absolutismin ajan Ranskaan. Anekdootin mukaan Ranskan valtiovarainministeri Jean-Baptiste Colbert (1619–1683) kysyi joukolta porvareita, mitä hallitus voisi tehdä talouselämän hyväksi. Yrittäjä nimeltä Legendre vastasi ”laissez- nous faire” eli ”antakaa meidän tehdä”, jolla hän tarkoitti, että poliitikkojen ei tulisi sekaantua talouselämään vaan antaa yrittäjien pyörittää talouselämää. Termiä käytti muun muassa klassinen liberaali taloustieteilijä ja poliitikko, paroni Anne Robert Jacques Turgot (1727–1781) kirjassaan Reflexions sur la formation et la distribution des richesses (1766). Toinen selitys sanonnan ”laissez-faire” synnylle on, että sitä käytti M. Alpha eräässä kirjeessään kuvaillessaan François Quesnayn ja muiden fysiokraattien kannattamaa täysin vapaata markkinataloutta: Quesnayn ideologiaa luonnehdittiin sanonnalla ”laisser faire, laisser passer” eli ”antaa tehdä, antaa mennä”. Sanonta esiintyy myös versiona ”laissez-faire, laissez-passer, le monde va de lui-même!” eli ”antaa asioiden mennä omaa rataansa, maailmakin pyörii itsekseen”. Täydellistä laissez-faire-valtiota ei ole koskaan ollut olemassa, sillä valtio on aina jossain määrin puuttunut vapaaseen markkinatalouteen. ==Katso myös== *Dirigismi *Markkina-anarkismi *Klassinen liberalismi *Manchesterin koulukunta *Uusliberalismi *Taloudellinen vapaus *Sosiaalidarvinismi ==Lähteet== ==Kirjallisuutta== * * Luokka:Talousliberalismi Luokka:Kapitalismi Luokka:Oikeistolaiset aatteet Luokka:Ranskankieliset sanat ja sanonnat Luokka:Talouspolitiikka Luokka:Taloustieteen käsitteet Luokka:Seulonnan keskeiset artikkelit Luokka:Tunnuslauseet
Nat

Nat voi tarkoittaa ainakin seuraavia: * Nat, osoitteenmuunnos * Nat, on ollut aikoinaan korkea-arvoinen henkilö, joka on kärsinyt väkivaltaisen ja epäreilun kuoleman * nukleiinihappotesti (lyh. NAT), diagnostinen testi.
Dune (pelisarja)

Dune on reaaliaikainen strategiapelisarja, joka perustuu Frank Herbertin saman nimiseen scifi-kirjasarjaan (suomennettu nimellä Dyyni). Sarjan toista osaa pidetään yleisesti reaaliaikaisen strategiapeli -genren käynnistäjänä ja erittäin suositun Command & Conquer-sarjan edeltäjänä. Pelejä julkaisivat vuorotellen ranskalainen Cryo Interactive ja Westwood Studios. == Pelit == *Dune (1992), Cryo Interactive *Dune II (1992), Westwood Studios *Dune 2000 (1998), Westwood Studios *Emperor: Battle for Dune (2001), Westwood Studios *Frank Herbert's Dune (2001), Cryo Interactive == Aiheesta muualla == * Pelisarja MobyGamesissä Luokka:Reaaliaikaiset strategiapelit Luokka:Videopelisarjat Luokka:Kirjoihin perustuvat videopelit de:Dune (Computerspiel) en:Dune (computer game) fr:Dune II nl:Dune (computerspel) sv:Dune (datorspel)
Freeciv

Freeciv on vuoropohjainen strategiapeli. Se on kehitetty alustariippumattomaksi ja on saatavilla henkilökohtaisten tietokoneiden lisäksi lukuisille muillekin laitteille. Freeciv on ilmainen ja avoin vastine Sid Meierin kehittämälle Civilization-pelisarjalle. Freecivä kehitetään avoimen lähdekoodin projektina ja sitä levitetään GNU GPL -lisenssillä. Peli muistuttaa ulkoasultaan Sid Meiersin sarjasta lähinnä Civilization 2:a Erilaisten sotilasyksiköiden lisäsi pelissä on uudisraivaaja ja työläisyksiköt. Uudisraivaajat yksiköillä voidaan perustaa uusia kaupunkeja ja työläisillä rakentaa infrastruktuuria kuten teitä. Pelin alussa pelaajalla on yksi uudisraivaaja ja yksi työläisyksikkö. Useimmat yksiköt vaativat erillisen teknologian tutkimisen ennen kuin niitä voi rakentaa, tai päivittää samankaltaisista yksiköistä. Avoimen lähdekoodin ansiosta pelistä on useita muunnoksia. Peliä voi esim. pelata selainpohjaisesti moninpelinä sähköpostimuistutuksin tai longturn-pelinä, jossa kaikki pelaajat tekevät yhden siirron vuorokaudessa. Longturn pelissä sääntöjä on muokattu nopeuttamaan peliä, mutta silti yksi peli voi kestää 3-4 kuukautta. == Aiheesta muualla == *Freeciv-kotisivu *Freeciv Fan-Site *Freeciv-web Luokka:Videopelikloonit Luokka:Vuoropohjaiset strategiapelit Luokka:Linux- pelit Luokka:Windows-pelit Luokka:Freeware-pelit
Space Quest

Space Quest on Sierra On-Linen (sittemmin Sierra Entertainment) julkaisema kuusiosainen seikkailupelisarja, joka kertoo avaruusaluksen talonmiehen Roger Wilcon seikkailuista. Pelisarjan loivat ja neljänteen osaan asti käsikirjoittivat Mark Crowe ja Scott Murphy, jotka tunnetaan myös nimellä Two Guys from Andromeda (sarjan kolmannessa osassa heidät voi tavata myös itse pelissä). Scifi-elementtejä ja huumoria yhdistelevällä pelisarjalla on edelleen faneja, jotka ovat ohjelmoineet pelisarjalle jatko-osia ja mahdollisuuden pelata vanhoja pelejä nykyisillä tietokoneilla ja käyttöjärjestelmillä. ==Pelisarjan osat== * Space Quest: The Sarien Encounter (1986) * Space Quest II: Vohaul's Revenge (1987) * Space Quest III: The Pirates of Pestulon (1989) * Space Quest 1: Sarien Encounter (1990) (ensimmäisen pelin uusintaversio uusilla grafiikoilla) * Space Quest IV: Roger Wilco and the Time Rippers (1991) * Space Quest V: The Next Mutation (1993) * Space Quest 6: The Spinal Frontier (1995) == Jatko-osat == Sarjan seitsemättä osaa on suunniteltu pitkään, mutta projekti ei ole koskaan päässyt kunnolla alulleen. Nyt on kuitenkin alkanut Kickstarter-vetoinen projekti, jolla yritetään rahoittaa alkuperäiset neljä Space Questiä tehneiden miesten uusi seikkailupeli, joka on henkistä jaktoa Space Questille. Tarkoitus on siis tehdä komedia/scifi-seikkailupeli ja tästä saaduilla rahoilla mahdollisesti hankkia Space Questin oikeudet takaisin alkuperäisille tekijöille. http://www.kickstarter.com/projects/spaceventure/two-guys-spaceventure-by-the- creators-of-space-que Pelisarjaan ovat fanit toteuttaneet myös kaksi lisäosaa Sierran Adventure Game Interpreterin hakkerointien avulla toteutetuilla ohjelmilla, joista yleensä tulkin asema hoidetaan NAGI:lla: * Space Quest: The Lost Chapter (2001) (sijoittuu osien 2 ja 3 väliin) * Space Quest 0: Replicated (2003) (sijoittuu sarjan alkuun) == Lähteet == == Aiheesta muualla == * Pelisarja MobyGamesissä *
ISO 8859-15

ISO 8859-15 eli epävirallisesti Latin 9 tai joskus Latin 0 on 8-bittinen tietokoneiden merkistö, joka vahvistettiin ISO-standardiksi vuonna 1995. Sen täydellinen nimi on ISO/IEC 8859-15, mutta IANAn standardoinnissa se tunnetaan nimellä ISO-8859-15. Se pohjautuu ASCII-merkistöön ja on muutamaa merkkiä lukuun ottamatta samanlainen kuin ISO 8859-1 eli niin sanottu Latin 1, jonka korvaajaksi se on tarkoitettu. Käytännössä ISO 8859-15:n merkitys on kuitenkin jäänyt vähäiseksi, ja koko ISO 8859 ‑sarjan odotetaan ajan myötä väistyvän yleismaailmallisen Unicode-merkistön tieltä. ISO 8859-15 korvaa eräät harvoin tarvitut ISO 8859-1:n merkit euron merkillä sekä suomen tai ranskan oikeinkirjoitukseen kuuluvilla kirjaimilla seuraavasti: 0xA4 0xA6 0xA8 0xB4 0xB8 0xBC 0xBD 0xBE ISO 8859-1 ¤ ¦ ¨ ´ ¸ ¼ ½ ¾ ISO 8859-15 € Š š Ž ž Œ œ Ÿ ==Merkistön ISO 8859-15 merkit== ISO 8859-15 -merkistötaulu, johon on merkitty muutokset ISO 8859-1:een verrattuna. (Kontrollikoodit 00–1F ja 80–9F on määritetty IANA-standardissa, vaikka ISO-standardissa niiden paikat on jätetty tyhjiksi.) {| class="wikitable" style="text-align: center" ISO-8859-15 x0 x1 x2 x3 x4 x5 x6 x7 x8 x9 xA xB xC xD xE xF 0x NUL SOH STX ETX EOT ENQ ACK BEL BS HT LF VT FF CR SO SI 1x DLE DC1 DC2 DC3 DC4 NAK SYN ETB CAN EM SUB ESC FS GS RS US 2x SP ! " # $ % & ' ( ) * + , - . / 3x 0 1 2 3 4 5 6 7 8 9 : ; < = > ? 4x @ A B C D E F G H I J K L M N O 5x P Q R S T U V W X Y Z [ \ ] ^ _ 6x ` a b c d e f g h i j k l m n o 7x p q r s t u v w x y z { } ~ DEL 8x PAD HOP BPH NBH IND NEL SSA ESA HTS HTJ VTS PLD PLU RI SS2 SS3 9x DCS PU1 PU2 STS CCH MW SPA EPA SOS SGCI SCI CSI ST OSC PM APC Ax NBSP ¡ ¢ £ € ¥ Š § š © ª « ¬ SHY ® ¯ Bx ° ± ² ³ Ž µ ¶ · ž ¹ º » Œ œ Ÿ ¿ Cx À Á Â Ã Ä Å Æ Ç È É Ê Ë Ì Í Î Ï Dx Ð Ñ Ò Ó Ô Õ Ö × Ø Ù Ú Û Ü Ý Þ ß Ex à á â ã ä å æ ç è é ê ë ì í î ï Fx ð ñ ò ó ô õ ö ÷ ø ù ú û ü ý þ ÿ Merkistössä merkki 2016 (3210) on tavallinen välilyönti ja A016 sitova välilyönti. Merkki AD16, SOFT HYPHEN, on määritelty HTML-kielessä tavutusvihjeeksi, joka ei normaalisti näy, mutta muuttuu tavuviivaksi, jos sitä seuraava sanan loppuosa siirtyy automaattisessa tekstinasettelussa seuraavalle riville. Merkki 7F16 on kontrollimerkki, joka saadaan Backspace- näppäimestä. ==Katso myös== * ASCII * Unicode ==Lähteet== ==Lisätietoja== * Eurooppalaisen merkistön merkkien suomenkieliset nimet 15
Tux Racer

Tux Racer on kolmiulotteinen tietokonepeli, jossa lasketaan Tux-pingviinillä (Linuxin maskotilla) mäkeä. Peli on tehty Linuxille, OS X:lle ja Windowsille. Pelin aiemmat versiot ovat vapaalla koodilla, mutta nykyään peliä kehittää kaupallinen yritys. ==Lähteet== == Aiheesta muualla == *ilmaisen Tux Racerin vanhat kotisivut Luokka:Linux-pelit Luokka:Windows-pelit Luokka:Vuoden 2000 videopelit Luokka:Mac OS -pelit
ISO 8859-16

ISO 8859-16 on kahdeksanbittinen merkistö, joka standardoitiin 2001. Virallisempi nimi merkistölle on ISO/IEC 8859-16. Siitä voidaan käyttää myös nimeä Latin10 (Latinalainen merkistö numero 10). IANA:n standardoinnissa merkistö tunnetaan ISO-8859-16-nimellä. Merkistö on suunnattu Etelä- ja Itä- Eurooppaan, ja se kattaa albanian, kroatian, unkarin, italian, puolan, romanian ja slovenian. Sitä voi käyttää myös suomen ja ranskan, saksan ja iirin (uuden oikeinkirjoituksen) kirjoittamiseen. Merkistö eroaa muista ISO 8859-perheen merkistöistä siinä, että siinä on jätetty pois useita symboleja ja otettu mukaan mahdollisimman paljon kirjaimia. Merkistön pääasiallinen tarkoitus on olla kahdeksanbittinen merkistö romanian kielen kirjoittamiseen, mitä mikään aikaisempi merkistö ei ole tukenut kunnolla. Vaadittavat kirjaimet Ț (T ja alapuolinen pilkku) ja Ș (s ja alapuolinen pilkku) saatiin mukaan vasta Unicode 3.0 standardiin, ja niiden näkyminen siten joillain selaimillakin saattaa olla ongelmallista. Jos mahdollista Unicoden ja UTF-8 koodauksen käyttöä suositellaan ISO 8859-16:n sijaan. == ISO 8859-16 -merkit == ISO/IEC 8859-16 x0 x1 x2 x3 x4 x5 x6 x7 x8 x9 xA xB xC xD xE xF 0x ei käytössä 1x 2x SP ! " # $ % & ' ( ) * + , - . / 3x 0 1 2 3 4 5 6 7 8 9 : ; < = > ? 4x @ A B C D E F G H I J K L M N O 5x P Q R S T U V W X Y Z [ \ ] ^ _ 6x ` a b c d e f g h i j k l m n o 7x p q r s t u v w x y z { } ~ 8x ei käytössä 9x Ax NBSP Ą ą Ł € „ Š § š © Ș « Ź SHY ź Ż Bx ° ± Č ł Ž ” ¶ · ž č ș » Œ œ Ÿ ż Cx À Á Â Ă Ä Ć Æ Ç È É Ê Ë Ì Í Î Ï Dx Ð Ń Ò Ó Ô Ő Ö Ś Ű Ù Ú Û Ü Ę Ț ß Ex à á â ă ä ć æ ç è é ê ë ì í î ï Fx đ ń ò ó ô ő ö ś ű ù ú û ü ę ț ÿ Merkistössä merkki 20 (32 desimaalisena) on tavallinen välilyönti ja A0 sitova välilyönti. Merkki AD, SOFT HYPHEN, on määritelty HTML-kielessä tavutusvihjeeksi, eikä sen pitäisi olla näkyvissä (vaikkakaan useimmat selaimet eivät tue tavutusta). Merkkiä 7F ei ole määritelty, mutta ASCII:ssa se on kontrollimerkki, joka saadaan BackSpace-näppäimestä. == Katso myös == * ASCII * Unicode ==Lähteet== == Aiheesta muualla == * Eurooppalaisen merkistön merkkien suomenkieliset nimet http://www.ling.helsinki.fi/filt/info/mes2/ 16
ISO 8859-2

ISO 8859-2 on kahdeksanbittinen merkistö, joka on suunnattu Itä-Eurooppaan. Merkistöstä voidaan käyttää myös nimeä Latin2 (latinalainen merkistö numero 2). Se tukee seuraavia kieliä: bosnia, kroatia, puola, serbia (latinalaisin kirjaimin kirjoitettuna), serbokroatia, slovakki, sloveeni, tšekki, unkari sekä ylä- ja alasorbi. ISO 8859-2:sta puuttuvat romanian kielen oikeinkirjoituksessa tarvittavat kirjaimet Ș ja Ț (S/T ja alapuolinen pilkku), jotka korvataan kirjaimilla Ş ja Ţ (S/T ja sedilji). Myöhemmin standardoitu ISO 8859-16 sisältää nuo kirjaimet. Merkistössä on myös kirjaimet Ä, Ö ja ß samoilla paikoilla kuin ISO 8859-1 -merkistössä, joten sitä voi käyttää myös saksan ja suomen kirjoittamiseen; näiden kielten käyttöön suositeltu merkistö on kuitenkin ISO 8859-15. == ISO 8859-2 -merkit == ISO/IEC 8859-2 x0 x1 x2 x3 x4 x5 x6 x7 x8 x9 xA xB xC xD xE xF 0x ei käytössä 1x 2x SP ! " # $ % & ' ( ) * + , - . / 3x 0 1 2 3 4 5 6 7 8 9 : ; < = > ? 4x @ A B C D E F G H I J K L M N O 5x P Q R S T U V W X Y Z [ \ ] ^ _ 6x ` a b c d e f g h i j k l m n o 7x p q r s t u v w x y z { } ~ 8x ei käytössä 9x Ax NBSP Ą ˘ Ł ¤ Ľ Ś § ¨ Š Ş Ť Ź SHY Ž Ż Bx ° ą ˛ ł ´ ľ ś ˇ ¸ š ş ť ź ˝ ž ż Cx Ŕ Á Â Ă Ä Ĺ Ć Ç Č É Ę Ë Ě Í Î Ď Dx Đ Ń Ň Ó Ô Ő Ö × Ř Ů Ú Ű Ü Ý Ţ ß Ex ŕ á â ă ä ĺ ć ç č é ę ë ě í î ď Fx đ ń ň ó ô ő ö ÷ ř ů ú ű ü ý ţ ˙ Merkistössä merkki 2016 (32) on tavallinen välilyönti ja A016 (160) sitova välilyönti. Merkki AD16 (173, SOFT HYPHEN) on määritelty HTML-kielessä tavutusvihjeeksi, eikä sen pitäisi olla näkyvissä (vaikkakaan useimmat selaimet eivät tue tavutusta). Merkkiä 7F16 (127) ei ole määritelty, mutta ASCII:ssa se on kontrollimerkki, joka saadaan BackSpace- näppäimestä. == Katso myös == * ASCII * Unicode ==Lähteet== == Aiheesta muualla == * Eurooppalaisen merkistön merkkien suomenkieliset nimet 2
World Wide Web Consortium

World Wide Web Consortium, lyhyesti W3C on kansainvälinen yritysten ja yhteisöjen yhteenliittymä (konsortio), joka ylläpitää ja kehittää World Wide Webin standardeja tai suosituksia kuten W3C niitä kutsuu. Sen perusti vuonna 1994 WWW:n kehittäjä Tim Berners-Lee, joka toimii nykyisinkin W3C:n johtajana. Konsortiolla on yli 400 jäsentä. Konsortion päämaja on Massachusetts Institute of Technologyn tiloissa Yhdysvalloissa. Muut instituutit, joissa W3C:llä on tutkimusta, ovat ERCIM Ranskassa ja Keio University Japanissa. Lisäksi W3C:llä on useita aluetoimistoja eri maissa. == Versiot == Ennen suositusta julkaistaan standardeista useita esiversioita, joita ovat # Working Draft (WD) – työstettävä luonnos # Last Call Working Draft – loppuluonnos # Candidate Recommendation (CR) – suositusehdokas # Proposed Recommendation (PR) – suositusehdotus # W3C Recommendation (REC) – suositushttp://www.w3.org/2005/10/Process-20051014/tr == Suosituksia == W3C:n suosituksia ovat mm. * CSS * MathML * PNG * SVG * HTML * HTTP * XForms * XHTML * XML * XML Schema * Web Ontology Language * WAI-ARIA: Accessible Rich Internet Applications == Suomen toimisto == Suomen toimisto perustettiin vuonna 2002 ja se sijaitsee Tampereen teknillisen yliopiston Hypermedialaboratorion tiloissa Tampereella. Toimiston johtaja on Ossi Nykänen. == Katso myös == * WHATWG * Semanttinen Web == Lähteet == == Aiheesta muualla == * W3C:n kotisivut * W3C:n Suomen toimiston kotisivut (arkistoitu)
Individualismi

Individualismi (< lat. individuum ‘yksilö’) on yksilöitä yhteisön sijasta arvostava maailmankatsomus, joka tunnustaa yksilön itsemääräämisoikeuden ja maksimaalisesti rajoittamattomat oikeudet yhteiskunnassa. Maailma hahmotetaan yksilökeskeisesti, ja yksilön itsekkyyttä puolustetaan. Kollektiivinen säätely torjutaan, sillä itsekkyyden katsotaan johtavan vapailla markkinoilla myös yhteisen edun toteutumiseen. Individualistin mukaan kaikki arvot ovat ihmiskeskeisiä ja kaikki yksilöt moraalisesti samanarvoisia. Individualismissa korostetaan itseluottamusta, yksityisyyttä ja keskinäistä kunnioitusta. Individualismi vastustaa auktoriteettia ja kaikenlaista yksilön kontrolloimista, etenkin valtion harjoittamaa. Individualistin mielestä normaalin aikuisen ihmisen etuja palvelee parhaiten se, että hänelle annetaan täydellinen vapaus ja vastuu omien tavoitteidensa ja keinojensa valinnassa. Valtion pitäisi puuttua yksilöiden elämään mahdollisimman vähän ja keskittyä lähinnä vain lain ja järjestyksen ylläpitoon, ihmisten toistensa asioihin sekaantumisen estämiseen, sekä vapaaehtoisten sopimusten valvomiseen. Omaisuutta tulisi saada hankkia, hallita ja luovuttaa mahdollisimman vapaasti. Individualismi on varhaisen liberalismin ja uuden ajan humanismin perussuuntaus. Aatteen kehittäjiä olivat Adam Smith ja Jeremy Bentham, ja Alexis de Tocqueville yhdisti sen erityisesti Yhdysvaltoihin. Individualismi menetti 1900-luvun alussa asemiaan suurten yhteiskunnallisten organisaatioiden synnyn sekä individualismin vastaisten poliittisen ideologioiden kuten kommunismin ja fasismin nousun myötä. Kun fasismi ja kommunismi olivat romahtaneet 1900-luvun loppuun mennessä, individualismi koki uuden nousun. ==Katso myös== * Libertarismi * Yksilönvapaus * Familismi ==Lähteet== Luokka:Filosofiset opit Luokka:Seulonnan keskeiset artikkelit
Lazarus

Lazarus on avoimen lähdekoodin graafinen ohjelmointiympäristö ja käyttöliittymäkirjasto FreePascalille. Lazaruksessa on monialustainen käyttöliittymäkirjasto Lazarus Component Library (LCL). Lazaruksen käyttöliittymän kielen voi vaihtaa. Valittavana on myös suomennettu käyttöliittymä. Lazarus tukee monia tietokantoja, kuten Firebird, InterBase, MySQL ja SQLite. Tuettuna on myös PostScript-tiedostomuoto. Grafiikassa tuettuna on muun muassa seuraavat kuvatiedostomuodot: *.png, *.xpm, *.ppm, *.pgm *.bmp ja .ico sekä lisäkirjastoilla lisää (kuten DXF ja SVG). Monipuolisten kaavioiden eli diagrammien tekoon on vakiona mukana TAChart- komponentit. Salaus- ja tiivistealgoritmit voidaan hoitaa DCPcrypt- komponentilla. Pelien tekoon tarjolla on esimerkiksi nxPascal ja Castle Game Engine pelimoottorit. ==Käyttöjärjestelmät== Lazarus toimii mm. seuraavissa käyttöjärjestelmissä: * AmigaOS * FreeBSD * Linux * Maemo * NetBSD * OpenBSD * OS/2 * OS X * Raspbian * ReactOS * Solaris * Windows == Lähteet == ==Aiheesta muualla== * Lazaruksen kotisivu * Lazaruksen imuroitavat tiedostot * Suomenkieliset sivut wikissä * Suomenkielinen wiki * Lazarus-ohjelmointia Mureakuhassa Luokka:Linux-ohjelmat Luokka:Mac OS -ohjelmat Luokka:Windows- ohjelmat Luokka:Ohjelmointiympäristöt Luokka:Käyttöliittymäkirjastot Luokka:Pascal (ohjelmointikieli) Luokka:Vapaat ohjelmistot Luokka:Maemo- sovellukset Luokka:Solaris-ohjelmat Luokka:FreeBSD-ohjelmat Luokka:Android- ohjelmointiympäristöt
Matemaatikko

Matemaatikko on matematiikan tutkija tai asiantuntija. Matematiikkaa opiskelleet ovat useimmiten töissä opettajana, tutkijoina yliopistoissa, tietotekniikka-alalla tai teollisuuden palveluksessa, esimerkiksi vakuutusmatemaatikkoina vakuutusyhtiöissä. Puhtaat matemaatikot pyrkivät kehittämään uutta matematiikkaa aiemman pohjalle, kun taas soveltavat matemaatikot tekevät matemaattisia malleja käytännön ongelmista ja tutkivat näin saatuja malleja. Huomattava osa matematiikkaa yliopistossa opiskelevista ei päädy matemaatikoiksi, vaan aineenopettajiksi kouluihin. Sovellettua tai teknillistä matematiikkaa opiskelleet puolestaan päätyvät huomattavan usein erilaisiin asiantuntijatehtäviin yksityiselle sektorille. == Katso myös == * Luettelo kuuluisista matemaatikoista == Lähteet == == Aiheesta muualla == Luokka:Tiedealan ammatit Luokka:Seulonnan keskeiset artikkelit
Afroaasialaiset kielet

Afroaasialaiset kielet on kielikunta, johon kuuluu yli 240 kieltä. Niitä puhuu yli 350 miljoonaa ihmistä enimmäkseen Pohjois-Afrikassa ja Lähi-idässä. Kielikuntaa on aiemmin kutsuttu myös seemiläis-haamilaisiksi kieliksi, mutta nimityksestä on nykyisin luovuttu, koska kielten jaolla seemiläisiin ja haamilaisiin kieliin ei ole kielitieteellistä perustetta. Haamilaisilla kielillä tarkoitettiin tämän kielikunnan muihin haaroihin kuin seemiläisiin kuuluvia, Pohjois- ja Itä-Afrikassa puhuttavia kieliä. ==Luokittelu== Afroaasialaiset kielet jaetaan kuuteen kieliryhmään, joilla kullakin on alaryhmiä. Seuraavassa esimerkkejä kielistä. Berberikielet * kabyyli (kabili, kabyli) * tamašek (tamazight, tamashek) (tuaregikielet) Tšadilaiset kielet * hausa Egyptiläiset kielet * egypti (kopti) Seemiläiset kielet * Itäseemiläiset kielet ** akkadi ** ebla (oletettu myös keskiseemiläiseksi) * Keskiseemiläiset kielet ** amurru ** ugarit ** foinikia ** aramea ** arabia *** malta ** heprea * Eteläseemiläiset kielet ** amhara ** ge'ez ** tigre ** tigrinja Kuušilaiset kielet * afar * bedža (beja, bedauje) * oromo (= afaan oromo, galla) * somali Omoottiset kielet * aari ==Aiheesta muualla== * Ethnologuen lista afroaasialaisista kielistä ==Lähteet== * * Luokka:Seulonnan keskeiset artikkelit
Nigeriläis-kongolaiset kielet

Nigeriläis-kongolaiset kielet muodostavat Afrikan suurimman kielikunnan, johon kuuluu yli 1 000 kieltä. Siihen kuuluvat useimmat afrikkalaiset kielet, afroaasialaisia eli seemiläis-haamilaisia, niililäis-saharalaisia ja khoisan- kieliä sekä muutamia isolaattikieliä lukuun ottamatta. Kielikunta jakautuu seuraaviin alaryhmiin: * kordofanilaiset kielet (esimerkiksi tegali) * atlanttiset kielet (esimerkiksi fulani, wolof) * mandelaiset kielet (esimerkiksi mandingo, bambara, djula, soninke, vai) * gurilaiset kielet (voltalaiset kielet) (esimerkiksi moore) * kwa-kielet (esimerkiksi akan, gbe) * kru-kielet (esimerkiksi bete) * ijolaiset kielet (esimerkiksi ijo) * adamawalais-ubangilaiset kielet (esimerkiksi zande) * benuelais-kongolaiset kielet (esimerkiksi joruba, igbo) ** bantukielet, benuelais-kongolaisten kielten alaryhmä (esimerkiksi swahili, ruanda, luganda, kongo, xhosa, zulu) == Katso myös == * Suahilinkielinen Wikipedia * Xhosankielinen Wikipedia * Zulunkielinen Wikipedia == Lähteet == == Aiheesta muualla == * Luokka:Seulonnan keskeiset artikkelit
Turbo Pascal

Turbo Pascal oli 1980- ja 1990-luvuilla käytetty ohjelmankehitysympäristö. Se saavutti standardiaseman Pascal-kehityksessä PC-ympäristössä. Samaan pakettiin integroitu ohjelmointiympäristö (IDE) tuli ensimmäisenä Turbo Pascaliin. Ohjelman kehittämisestä vastasi yhdysvaltalainen ohjelmistoyritys Borland.In the Museum: Turbo Pascal 1.0 . Antique Software. Viitattu 23.7.2017. Borland jatkoi Turbo Pascalin kehittämistä ja lisäsi siihen myös olio-orientoituneen ohjelmoinnin piirteitä versiossa Turbo Pascal 5.0. Windows-käyttöjärjestelmän yleistyttyä Borland toi markkinoille windows-version Turbo Pascal for Windows. Kehityksen lopputuloksena syntyivät Borlandin Object Pascal -kieli ja täysin integroitu graafinen ohjelmankehitysympäristö Delphi. ==Lähteet== == Aiheesta muualla == * Borland * Turbo Pascal Community * Turbo Explorer Luokka:Borland Luokka:Ohjelmointiympäristöt Luokka:Pascal (ohjelmointikieli) Luokka:Ohjelmointikielen kääntäjät
Delphi

Delphi on Borlandin tekemä Object Pascal -kieleen perustuva graafinen ohjelmankehitysympäristö ja ohjelmointikieli. Delphi mahdollisti julkaisuvuonnaan 1995 ensimmäisenä visuaalisen Windows-lomakkeiden editoinnin yhdistettynä olio-ohjelmointiin. Linux-ympäristöön Delphistä on tehty oma versionsa, joka tunnetaan nimellä Kylix. Kylixin mukana tulee myös C++-kääntäjä Delphi-kääntäjän lisäksi. Delphiä vastaava C++-kielinen graafinen ohjelmointiympäristö on C++ Builder. Delphi 2006:ssa on samaan pakettiin yhdistetty Delphi, C# Builder sekä C++ Builder. Delphi on Embarcaderon omistuksessa ja edennyt versioon 10.4 Sydney asti. Delphillä pystyy tuottamaan samalla lähdekoodipohjalla sovelluksia Windows-, Mac- OS X-, IOS ja Android- alustoille. ==Lähteet== ==Kirjallisuutta== * * * == Aiheesta muualla== * Virallinen kotisivu . Luokka:Borland Luokka:Ohjelmointiympäristöt Luokka:Pascal (ohjelmointikieli) Luokka:Android-ohjelmointiympäristöt
Free Pascal

Free Pascal on avoimeen lähdekoodiin perustuva Pascal-ohjelmointikielen kääntäjä. Free Pascal toimii useissa eri käyttöjärjestelmissä ja eri suorittimilla. Stabiili versio 2.0 julkaistiin 15. toukokuuta 2005. Se tukee mm. seuraavia käyttöjärjestelmiä: * Windows * Linux * OS X * Mac OS (Macin vanhempi käyttöjärjestelmä) * MorphOS * Netware * FreeBSD * SkyOS * Solaris * Game Boy Advance/Game Boy Advance SP * ReactOS ja suorittimia, kuten * AMD64/x86 64 bit * ARM * intel/i386 intel/x86 * PowerPC * SPARC Stabiili 1.0.x-sarja tukee seuraavia suorittimia: * Intel 80386 * Motorola 68000 sekä seuraavia käyttöjärjestelmiä: * Linux, (x86/m68k) * FreeBSD, * NetBSD, (x86/m68k) * DOS (Go32V2 extender) * Win32, * OS/2 (EMX and native) * Classic Amiga (m68k) * Solaris (X86) * BeOS * QNX FreePascalia hyödyntävä graafinen kehitysympäristö on Lazarus. == Versiohistoria == * Versio 2.0.0 julkaistiin 15. toukokuuta 2005 * Versio 2.0.4 ilmestyi elokuussa 2006 * Versio 2.2.0 oli valmis julkaistavaksi syyskuussa 2007 * Versio 2.2.2 julkaistiin elokuussa 2008 * Versio 2.4.0 julkaistiin tammikuussa 2010. * Versio 2.4.2 julkaistiin marraskuussa 2010. * Versio 2.6.0 julkaistiin tammikuussa 2012. * Versio 2.6.2 julkaistiin helmikuussa 2013. * Versio 2.6.4 julkaistiin maaliskuussa 2014. * Versio 3.0.0 julkaistiin marraskuussa 2015. * Versio 3.0.2 julkaistiin helmikuussa 2017. * versio 3.0.4 julkaistiin 28. marraskuuta 2017. ==Aiheesta muualla== * Free Pascalin kotisivu * FreePascal ja Lazarus wiki. * OpenGL & FreePascal Ohjeita OpenGL käytöstä Free Pascal:n kanssa. * FreePascal:lla pelien tekoa Game Boy Advance ja Game Boy Advance SP -käsikonsoleille. * FreePascal Qt-kirjastolla Zaurus:lle. * FreePascal:n koodit Doom -pelille. * PasWiki on Pascal- kieleen pohjautuva wiki-ohjelmisto. * FreePascal tietoa Mureakuhassa ( . Luokka:Linux-ohjelmat Luokka:Ohjelmointikielen kääntäjät Luokka:Pascal (ohjelmointikieli) Luokka:Vapaat ohjelmistot Luokka:FreeBSD- ohjelmat Luokka:Windows-ohjelmat Luokka:Solaris-ohjelmat Luokka:Mac OS -ohjelmat Luokka:Android-ohjelmointiympäristöt
Senaatti

Senaatti on valtion hallintoelin. Nimeä käytetään nykyisin yleensä parlamentin ylähuoneesta. Lakeja säädettäessä ne on hyväksyttävä sekä ylä- että alahuoneessa eli molemmissa kamareissa. Sana senaatti (senatus, vanhempain neuvostoUusi sivistyssanakirja 1990, hakusana senaatti) juontaa juurensa latinan sanasta senex (vanha mies), ja alkuperäinen senaatti olikin Rooman valtakunnan senaatti. Joissain maissa senaatin jäsenet valitaan äänestämällä samalla kun parlamentin jäsenet, mutta esimerkiksi Kanadassa senaatin jäsenet nimittää kenraalikuvernööri pääministerin suosittelemista ehdokkaista. Viitattu 13.11.2014. Yhdysvalloissa jokaisesta osavaltiosta valitaan kaksi senaattoria, kun taas kongressiedustajat valitaan edustajainhuoneeseen väkiluvun mukaan, kuitenkin vähintään yksi. Senaattia ja edustajainhuonetta yhdessä nimitetään Yhdysvaltain kongressiksi. Senaatti voi olla myös vallan kolmijako-opin mukainen toimeenpanovaltaa käyttävä osa. Keisarillinen Suomen senaatti vastasi Suomen suuriruhtinaskunnassa nykyistä hallitusta ja korkeinta oikeutta vuosina 1816–1918. Saksan kaupunkiosavaltioissa Berliini, Bremen ja Hampuri hallinnon toimeenpaneva osa on senaatti ja senaattorit vastaavat ministereitä. ==Katso myös== * Rooman senaatti * Suomen senaatti * Yhdysvaltain senaatti * Venäjän hallitseva senaatti * Elinikäinen senaattori ==Lähteet== Luokka:Valtionhallinto
Arabimaailma

Arabimaailma koostuu alueesta, joka käsittää useimmat Pohjois-Afrikan ja Lähi- idän maat. Arabimaailmaan luetaan yleensä Arabiliiton 22 jäsenmaata. Arabimaailman pääkieli on arabia ja asukkaista suurin osa arabeja. Arabimaailman väestö koostuu 300 miljoonasta ihmisestä. Suurin osa arabeista on muslimeja, ja islam on monessa arabimaassa virallinen uskonto. Suurimpia uskonnollisia vähemmistöjä ovat kristityt kuten koptit ja maroniitit sekä druusit ja jesidit. Arabit eivät muodosta yhtenäistä geneettistä ryhmää. Esimerkiksi Pohjois-Afrikassa, Marokossa ja Sudanissa on beduiineihin sekoittunut negroidista ihmistyyppiä huomattavan paljon. ==Luettelo arabimaista== Valtio Pinta-ala (km²) Väkiluku Asukastiheys (as./km²) Pääkaupunki Egypti 80 471 869 77 Kairo Irak 37 671 605 55 Bagdad Algeria 34 178 188 13,8 Alger Sudan 33 400 000 17,7 Khartum Marokko (Marokon vaatima Länsi-Sahara mukaan luettuna km²) 31 627 428 74,4 Rabat Saudi-Arabia 25 731 776 12 Riad Jemen 23 495 361 39 Sanaa Syyria 22 198 110 93 Damaskos Tunisia 10 486 339 63,8 Tunis Somalia 10 428 043 16,4 Mogadishu Libya 6 461 454 3,4 Tripoli Jordania 6 407 085 358 Amman Yhdistyneet arabiemiirikunnat 4 798 491 45,5 Abu Dhabi Libanon 4 125 247 358 Beirut Kuwait 3 399 637 131 Kuwait Mauritania 3 129 486 3 Nouakchott Oman 14 Masqat Qatar 75 Doha Bahrain 987 Manama Djibouti 22 Djibouti ==Katso myös== * Islamilainen maailma ==Lähteet== == Kirjallisuutta == * Nykyri, Ilona ja Jokisalo, Jouko (toim.): Tuhat ja yksi askelta. Arabimaat muuttuvassa maailmassa. Tammi: Helsinki 2006. ==Aiheesta muualla== * Taustatietoa arabimaista kartalla *Araboo.com * Luokka:Seulonnan keskeiset artikkelit
Länsi-Papua

Länsi-Papua (, aiemmin Irian Jaya Barat) on Indonesian provinssi Uuden Guinean saaren osan, Länsi-Uuden-Guinean luoteisosassa ja sen länsipuolella olevilla Raja Ampatin lähisaarilla. Valtaosa Länsi-Papuasta sijaitsee Bamburain ja Doberain niemimaalla, joka tunnetaan myös Linnunpään niemimaana. Länsi-Papuan provinssi perustettiin vuonna 2003, kun se erotettiin Papuasta omaksi provinssikseen. Länsi-Papuan pinta-ala on 97 024 neliökilometriä ja väkiluku noin 1,1 miljoonaa (vuonna 2020). Länsi-Papuan pääkaupunki Manokwari. Väestöltään Länsi-Papuan provinssi on monimuotoinen. Väestö koostuu jaavalaisista siirtolaisista, joita on siirtynyt ylikansoittuneelta Jaavalta Indonesian valtion transmigrasi asutusohjelman myötä, sekä useista papualaisista alkuperäiskansoista. Virallinen kieli on indonesia, mutta alueella puhutaan 250 eri kieltä. == Katso myös == * Länsi-Papuan konflikti == Lähteet == == Aiheesta muualla == * Länsi-Papuan provinssin kotisivut Luokka:Indonesian provinssit Luokka:Länsi-Uusi-Guinea
Hanasaaren kulttuurikeskus

Hanasaari – ruotsalais-suomalainen kulttuurikeskus () on Suomen valtion omistama ja Suomalais-ruotsalaisen kulttuurirahaston ylläpitämä kulttuurikeskus Espoon Hanasaaressa. Kulttuurikeskuksen lisäksi Hanasaaressa on hotelli, kokoustiloja ja ravintola. Gunvor Kronman on toiminut kulttuurikeskuksen johtajana vuodesta 2003. ==Tehtävä== Hanasaaren tehtävänä on edistää Suomen ja Ruotsin välistä yhteistyötä kulttuurin, koulutuksen, yhteiskunnan ja elinkeinoelämän aloilla. Se toimii yhteiskunnallisen keskustelun herättäjänä ja tarjoaa paikan kansainväliselle yhteistoiminnalle. Siellä käy kymmeniä tuhansia vieraita vuodessa. == Hanasaari pähkinänkuoressa== Hanasaaren kulttuurikeskus on Suomalais-ruotsalaisen kulttuurirahaston alainen toimija. Kulttuurikeskuksella on kaksi toiminta- aluetta: ohjelmatoiminta ja kokoushotelli. Myös kulttuurirahaston hallinnon toimitilat ovat Hanasaaressa. Lisäksi Hanasaaressa hallinnoidaan Norjaan, Tanskaan ja Islantiin suuntautuneiden kahdenvälisten kulttuurirahastojen toimintaa opetus- ja kulttuuriministeriön toimeksiannosta. Toimintaa johtaa kolmivuotiskaudeksi nimetty johtokunta, johon kuuluu viisi jäsentä Ruotsista ja viisi Suomesta. Suomalaisista jäsenistä yksi on johtokunnan puheenjohtaja, jonka nimittää Suomen kulttuuriministeri; muut jäsenet nimittää Suomalais- ruotsalainen kulttuurirahasto. Johtokunnan puheenjohtaja 2013–2015 oli kansanedustaja Kimmo Sasi. Hanasaaren kulttuurikeskuksen vihkivät käyttöön Ruotsin kuningas Kaarle XVI Kustaa ja Tasavallan presidentti Urho Kekkonen 1. kesäkuuta 1975. Rakennuksen on suunnitellut arkkitehti Veikko Malmio ja alkuperäinen sisustus on professori Yrjö Sotamaan suunnittelema. Kuningas Kaarle Kustaa ja tasavallan presidentti Sauli Niinistö uudelleenvihkivät remontoidun kulttuurikeskuksen 1. kesäkuuta 2017 Tanskan kuningatar Margareeta II:n, Norjan kuningas Harald V:n ja Islannin presidentti Guðni Thorlacius Jóhannessonin läsnä ollessa osana Suomen itsenäisyyden 100-vuotisjuhlallisuuksia. ==Hanasaaren johtokunnan puheenjohtajat ja johtajat== Johtokunnan puheenjohtajat: * Kalervo Siikala 1973–1993 * Mirja Saari 1994–2003 * Esko Aho 2004–2008 * Kimmo Sasi 2009– Johtajat: * Pär Stenbäck 1974–1985 * Ann Sandelin 1985–1990 * Anna-Maija Marttinen 1991–2003 * Gunvor Kronman 2003– ==Hanasaari lukuina== * 100 omaa tapahtumaa, joissa 14 000 osallistujaa vuodessa * 60 000 kokous- ja hotellivierasta vuosittain * noin 60 työntekijää * kokoustilat 2–231 henkilölle * 66 hotellihuonetta * 2 sviittiä * 240-paikkainen ravintola, kesäterassi * omaa rantaviivaa 1,2 km * 244 taideteosta. == Katso myös == * Luettelo eri maiden kulttuurikeskuksista Suomessa == Lähteet == * Hanasaaren kotisivu * Länsiväylä, Anneli Tuominen- Halomo, 31.10.2022, Nakupatsaat herättäneet pahennustakin – espoolaiselle saarelle koottiin 50 vuotta sitten arvokas taideaarre, joka yllättää yhä Luokka:Suomen kulttuuri- ja tiedeinstituutit Luokka:Espoon rakennukset ja rakennelmat Luokka:Westend
Titans of Steel

Titans of Steel on Vicious Byten tekemä ilmainen mech-strategiapeli, joka julkaistiin vuonna 1999. Peli on taktinen sotapeli, jossa käytetään mechejä. Se muodostuu kolmesta irrallisesta moduulista: useimmin käytettävästä taistelumoduulista, sekä koneiston- ja hahmojenkehitysmoduuleista, joissa pelaaja voi roolipelin tavoin kehittää taisteluissa käyttämiään koneita ja hahmoja. Peli luokitellaan yleensä vuoropohjaiseksi, mutta se pyörii reaaliaikaisesti. Tärkeiden tapahtumien tai jonkin tapahtuman jälkeen peli pysähtyy ja kysyy seuraavaa toimenpidettä. Pelaaja voi antaa käskyn odottaa tiettyä tapahtumaa, kuten vihollismechin havaitsemista tai aseen jäähtymistä. Peliä ei pidä sekoittaa myöhemmin julkaistuun, kaupalliseen ja laajennettuun Titans of Steel: Warring Suns -versioon. (Päästetty 2008 ilmaisjakeluun) == Pilotit == Pelaaja luo aluksi itselleen pilotin tai useamman. Käyttöliittymän mukaan pelaaja hakee haluamansa tyyppistä pilottia vankilasta, vaikka todellisuudessa pelaaja luo pilotin itse. Pilotille määritellään nimi, sukupuoli, rotu ja kyvyt. == Mechit == Mechejä on useaa luokkaa. Pelaaja voi luoda omia mechejä tai valita valmiista versioista. Mechit kantavat erilaisia aseita, jäähdytysjärjestelmiä, sensoreita ja panssarointeja. Tuhoutuessaan mech räjähtää ydinräjähdyksessä. Kokenut (tai onnekas) pilotti voi pelastautua tuholta hylkäämällä tuhoutumispisteessä oleva mechi tai käyttämällä hyppyistuinta. Mechi voi myös ylikuumentua, jolloin se lamaantuu tai räjähtää. == Aiheesta muualla == *Vuoden 1999 DOS-ilmaisversio *Vuoden 2003 kaupallinen versio, joka on vuonna 2008 päästetty ilmaisjakeluun Luokka:MS-DOS-pelit Luokka:Vuoropohjaiset strategiapelit
Suomen Kansanpuolue

Suomen Kansanpuolue (KP) oli Suomessa vuosina 1951–1965 toiminut liberaali keskiluokan edunvalvontapuolue. Kansanpuolueen aatteellisessa perustassa olivat vahvasti mukana kansallismieliset ja kristilliset arvot. Tärkein asia oli toimia keskiluokan edunvalvontaryhmittymänä. Jotkut liberaalit vastustivat Kansanpuoluetta, koska he edellyttivät neutraaliutta uskonnollisten näkemysten välillä, suosivat kansainvälisyyttä, eivätkä kannattaneet eturyhmäpolitikointia. Liberal International -järjestö ei hyväksynyt Suomen Kansanpuoluetta jäsenekseen hakemuksista huolimatta. == Historia == Kansanpuolue perustettiin helmikuussa 1951 Kansallisen Edistyspuolueen maakunnallisten järjestöjen ja Itsenäinen Keskiluokka -puolueen yhdistyttyä. Perustamiskokouksensa Suomen Kansanpuolue piti Laulumiesten ravintolassa Helsingissä 3. helmikuuta 1951. Ensimmäinen puheenjohtaja oli metsäekonomian professori Eino Saari. Kansanpuolue osallistui Tuomiojan, Sukselaisen I, Fagerholmin III, Karjalaisen I ja Virolaisen hallituksiin. Puolue julkaisi Polttopiste-lehteä, joka parhaimmillaan ilmestyi kerran viikossa, tabloid- kokoisena sanomalehtenä. Vuonna 1965 Kansanpuolue yhdistyi Vapaamielisten Liiton kanssa muodostaen Liberaalisen Kansanpuolueen. ==Vaalimenestys== Eduskuntavaaleissa Suomen Kansanpuolue sai 8–13 kansanedustajaa ja noin 6–8 prosenttia äänistä. Kansanpuolueen ja Kansallisen Kokoomuksen välillä oli jyrkkä kilpailuasetelma. Eduskuntavaaleissa Kansanpuolueen lisätessä paikkamääräänsä paikat tulivat yleensä kokoomukselta ja päinvastoin. Eduskuntavaalit {| class="wikitable" Vuosi Edustajat Äänet Äänet 1951 102 933 5,68% 1954 158 323 7,88% 1958 114 617 5,90% 1962 146 005 6,34% Presidentinvaalit {| class="wikitable" Vuosi Ehdokas Valitsijamiehet Äänet Äänet 1956 Eero Rydman 7 85 690 4,52% 1962 Urho Kekkonen 21 (enemmistö) 1 (vähemmistö) 165 489 (e) 11 087 (v) 7,5% (e) 0,5% (v) ==Puheenjohtajat== *Eino Saari 1951–1958 *Veli Merikoski 1959–1960 *Harras Kyttä 1961–1963 *Esa Kaitila 1964–1965 ==Puoluesihteerit== *Osmo Kupiainen 1951– *Pekka Malinen 1952–1960 *Helge Halsti 1960–1965 == Kansanedustajat == * Lassi Hiekkala * Armi Hosia * Veikko Hyytiäinen * Mikko Juva * Konsti Järnefelt * Esa Kaitila * Kaarlo Kajatsalo * Heikki Kannisto * Irma Karvikko * Harras Kyttä * Aare Leikola * Armas Leinonen * Antti Linna * Leo Mattila * Helge Miettunen * Eino Ojajärvi * Pentti Pakarinen * Aukusti Pasanen * Eino Rauste * Eino Saari * Tuure Salo * Aaro Stykki * Juho Tenhiälä * Artturi Tienari == Aiheesta muualla == * Suomen Kansanpuolueen ohjelmat Pohtiva – poliittisten ohjelmien tietovaranto Luokka:Suomen liberaalikonservatistiset puolueet Luokka:Suomen entiset puolueet